Την κακοδιαχείριση του υλικού που συγκεντρώθηκε για τους πυρόπληκτους στο Μάτι προδίδουν οι φωτογραφίες που κάνουν τον γύρο του Διαδικτύου.

Πλαστικά μπουκάλια με νερό παρατημένα στον ήλιο ρούχα, στρώματα και πολλά άλλα αντικείμενα που είχαν σαν στόχο την ανακούφιση των πληγέντων παραμένουν αναξιοποίητα από τον δήμο Μαραθώνα, καθώς δεν έφτασαν ποτέ σε αυτούς για τους οποίους προορίζονταν.

Μάλιστα υπαρκτός είναι και ο κίνδυνος για πλιάτσικο καθώς σύμφωνα με καταγγελίες δεν υπάρχει φύλαξη.

Το γεγονός προκάλεσε την παρέμβαση του προϊσταμένου της Εισαγγελίας Πρωτοδικών Αθηνών Ηλία Ζαγοραίου, ο οποίος έδωσε εντολή να διενεργηθεί προκαταρκτική έρευνα προκειμένου να διερευνηθεί αν έχουν τελεστεί αξιόποινες πράξεις.

Φωτογραφίες από dimotisnews.gr